Cinematografele din statul american New York se redeschid săptămâna viitoare în condiții speciale.
Cinematografele din statul New York se redeschid săptămâna viitoare. Vor funcţiona la 25% din capacitate şi maximul 50 de oameni în sală. Măsura redeschiderii nu se aplică şi pentru oraşul New York.
Guvernatorul New York-ului, Andrew Cuomo, a anunţat sâmbătă că cinematografele din stat se vor redeschide săptămână viitoare, vineri, dar capacitatea va fi limitată. Asta nu se aplică şi în cazul oraşului New York. "Începând cu 23 octombrie cinematografelor din afara oraşului New York li se va permite să redeschidă la 25% din capacitate cu cel mult 50 de oameni într-o sală. Asta se întâmplă în afara New York City, zonele care sunt sub doi la sută în media celor 14 zile şi care nu au focare", a declarat Andrew Cuomo, guvernatorul statului New York.